ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஓட்டுநர் உரிமம், பதிவுச்சான்றிதழ், அனுமதிகள் போன்ற வாகன ஆவணங்களுக்கான காலக்கெடு, 2021ஆம் ஆண்டு மார்ச் வரை நீட்டிப்பு
கோவிட்-19 பரவலைத் தடுப்பதற்காக, ஒட்டுநர் உரிமம், பதிவுச் சான்றிதழ்கள், அனுமதிகள் போன்றவற்றுக்கான காலக்கெடுவை 2021 மார்ச் 31ஆம் தேதி வரை, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் நீட்டித்துள்ளது. இது தொடர்பான உத்தரவை அனைத்து மாநிலங்கள் மற்றும் யூனியன் பிரதேச நிர்வாகங்களுக்கு மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் இன்று பிறப்பித்துள்ளது.
மோட்டார் வாகனச் சட்டம், 1988 மற்றும் மத்திய மோட்டார் வாகன விதிமுறைகள், 1989 தொடர்பான ஆவணங்களை நீட்டிப்பது தொடர்பான உத்தரவுகளை இதற்கு முன் கடந்த மார்ச் 30, ஜூன் 9, ஆகஸ்ட் 24 ஆகிய தேதிகளில் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் பிறப்பித்தது. தகுதிச் சான்றிதழ், அனைத்து வகை அனுமதி, உரிமம், பதிவு அல்லது இது தொடர்பான எந்த ஆவணங்களும் 2020 டிசம்பர் 31ஆம் தேதி வரை செல்லுபடியாகும் என முன்பு கூறப்பட்டிருந்தது.
‘‘கோவிட்-19 பரவலைத் தடுப்பதைக் கருத்தில் கொண்டு, மேற்கூறிய ஆவணங்கள் 2021ஆம் ஆண்டு மார்ச் 31ஆம் தேதி வரை செல்லுபடியாகும் என அறிவுறுத்தப்படுகிறது. இதில் 2020, பிப்ரவரி 1ஆம் தேதி முதல் அல்லது 2021 மார்ச் 31ஆம் தேதி வரை காலாவதியாகும் அனைத்து ஆவணங்களும் அடங்கும்’’ என அந்த உத்தரவில் தெரிவிக்கப்பட்டுள்ளது.
‘‘இது போன்ற ஆவணங்கள் 2021 மார்ச் 31ஆம் தேதி வரை செல்லத் தக்கவை எனக் கருதும் படி அமலாக்க அதிகாரிகளுக்கு அறிவுறுத்தப்படுகிறது. இது மக்களுக்கு போக்குவரத்து தொடர்பான சேவைகளைப் பெறுவதற்கும், தனி நபர் இடைவெளியைப் பராமரிப்பதற்கும் உதவும்’’ என அந்த உத்தரவில் மேலும் கூறப்பட்டுள்ளது.
இந்த உத்தரவை தீவிரமாக அமல்படுத்தும் படி அனைத்து மாநிலங்கள் மற்றும் யூனியன் பிரதேசங்களுக்கும் வேண்டுகோள் விடுக்கப்பட்டுள்ளது.
அப்போதுதான்,மக்கள், போக்குவரத்துத் துறையினர் மற்றும் இதர அமைப்பினருக்கு இந்த சிக்கலான கோவிட் தொற்று நேரத்தில் எந்தவிதமான தொந்தரவும், சிரமும் இருக்காது.
குடியரசுத் தலைவர் செயலகம்
ஐரோப்பிய ஆணையத்தின் தலைவர் குடியரசுத் தலைவருடன் சந்திப்பு
ஐரோப்பிய ஆணையத்தின் தலைவர் மாண்புமிகு உர்சுலா வான் டெர் லேயன் இன்று  குடியரசுத் தலைவர் மாளிகையில் குடியரசுத் தலைவர் திரு ராம்நாத் கோவிந்தை சந்தித்தார்.
இந்தியா வந்துள்ள ஐரோப்பிய ஆணையத் தலைவரை வரவேற்ற குடியரசுத் தலைவர், இந்தியாவும், ஐரோப்பிய யூனியனும் இரண்டு துடிப்பான ஜனநாயக நாடுகள் என்றும், பெரிய திறந்த சந்தைப் பொருளாதாரங்கள் மற்றும் பன்முக தன்மை வாய்ந்த சமூகங்களை கொண்டிருப்பவை என்றும் கூறினார். இந்தியாவும், ஐரோப்பிய ஒன்றியமும் பல்வேறு பிராந்திய மற்றும் உலகளாவிய பிரச்சினைகளில் பொதுவான பார்வையை பகிர்ந்து கொள்கின்றன என்றும், அர்ப்பணிப்பு உட்பட சர்வதேச விதிமுறைகளின் படி ஒழுங்குமுறைகளுடன் கூடிய சீர்திருத்தம் மற்றும் பயனுள்ள பலதரப்பு அம்சங்களை பகிர்ந்து கொள்வதாகவும் கூறினார். வரவிருக்கும் தசாப்தத்தில் இந்தியாவும் ஐரோப்பிய ஒன்றியமும் பகிர்ந்து கொள்ளும் தொலைநோக்கு உத்தி மூலமான கூட்டாண்மை மிக முக்கியமான உறவுகளில் ஒன்று என்றும், உறவுகளை வலுப்படுத்துவது ஐரோப்பிய யூனியனைப் போலவே இந்தியாவிற்கும் முன்னுரிமை பணியாகும் என்றும் அவர் தெரிவித்தார். காலநிலை நடவடிக்கை, தூய்மையான எரிசக்தி, நிலையான வளர்ச்சி, டிஜிட்டல் மாற்றம், ஆராய்ச்சி மற்றும் புதுமைக்கு கண்டுபிடிப்புகளில் ஆகியவற்றில் ஐரோப்பிய ஒன்றியத்துடனான கூட்டாண்மை இந்த துறைகளில் இலக்கை எட்ட இந்தியாவிற்கு உதவும்.
இந்தியாவிற்கும், ஐரோப்பிய ஒன்றியத்துக்கும் இடையிலான வர்த்தகம் மற்றும் முதலீடுகள் குறித்துப் பேசிய குடியரசுத் தலைவர், ஐரோப்பிய ஒன்றியம், இந்தியாவின் மிகப்பெரிய வர்த்தகப் பங்குதாரர் என்றும், அந்நிய நேரடி முதலீட்டின் மிக முக்கியமான ஆதாரங்களில் ஒன்றாக இருப்பதையும் அவர் சுட்டிக்காட்டினார். இந்தியா-ஐரோப்பிய ஒன்றியத்தின் தடையற்ற வர்த்தக ஒப்பந்தம் இந்தியா-ஐரோப்பிய ஒன்றியத்தின் பொருளாதார உறவுகளில் முழு திறனையும் வெளிப்படுத்தும் என்று அவர் கூறினார். தடையற்ற சந்தைப் பொருளாதாரங்கள் மற்றும் உலகின் மிகப்பெரிய ஜனநாயக நாடுகளான இந்தியா மற்றும் ஐரோப்பிய ஒன்றியம் போன்ற ஒருமித்த எண்ணம் கொண்ட நாடுகள் அதன் பொருளாதார ஈடுபாட்டை வலுப்படுத்த வேண்டியதன் முக்கியதத்துவம் குறித்து அவர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819924
இளைஞர் நலன் மற்றும் விளையாட்டு அமைச்சகம்
உத்தரப்பிரதேச மாநிலத்திற்கு 23 பன்னோக்கு அரங்குகள் உட்பட 30 விளையாட்டுக் கட்டமைப்புத் திட்டங்கள் அனுமதிக்கப்பட்டுள்ளன: திரு அனுராக் தாக்கூர்
வளர்ந்துவரும் விளையாட்டு வீரர்களுக்கு வெளிநாடுகளில் பயிற்சி முகாம்கள் உட்பட விளையாட்டுக் கட்டமைப்பு மேம்பாடு மற்றும் உலகத் தரத்திலான பயிற்சி வசதிகளுக்குப் போதிய நிதியை அரசு வழங்குகிறது. கேலோ இந்தியா, தேசிய விளையாட்டுக் கூட்டமைப்புகளுக்கான உதவி, ஒலிம்பிக் மேடை இலக்கு, இந்திய விளையாட்டுகள் ஆணையத்தின் விளையாட்டுகள் மேம்பாடு போன்ற திட்டங்கள் இது சாதிக்கப்படுகிறது. இந்தத் திட்டங்களின் கீழ் கோரிக்கை அடிப்படையில் நிதி ஒதுக்கப்படுகிறது. பெறப்பட்ட முன்மொழிவுகள் அவற்றின் தொழில்நுட்ப சாத்தியம் மற்றும் திட்ட வழிகாட்டுதல்கள் அடிப்படையில் ஒப்புதல் அளிக்கப்படுகின்றன.
இதன்படி உத்தரப்பிரதேச மாநிலம் ஜான்சி மாவட்டத்தில் கேலோ இந்தியா மையம் ஒன்றுக்கு மத்திய விளையாட்டுக்கள் அமைச்சகம் அனுமதித்துள்ளது. மேலும் இம்மாநிலத்திற்கு 23 பன்னோக்கு அரங்குகள் உட்பட 30 விளையாட்டுக் கட்டமைப்புத் திட்டங்கள் அனுமதிக்கப்பட்டுள்ளன.
இளைஞர் மற்றும் விளையாட்டுக்கள் துறை அமைச்சர் திரு அனுராக் தாக்கூர் மக்களவையில் இன்று எழுத்து மூலம் அளித்த பதிலில் இந்தத் தகவலைத் தெரிவித்தார்.
குடியரசுத் தலைவர் செயலகம்
120-வது பணி பயிற்சித் திட்டத்தில் பங்கேற்போர் குடியரசுத் தலைவருடன் சந்திப்பு
ஐ.ஏ.எஸ். அந்தஸ்துக்கு பதவி உயர்வு பெற்ற மாநில குடிமைப் பணி அதிகாரிகள் இன்று குடியரசுத் தலைவர் மாளிகையில், குடியரசுத் தலைவர் திரு.ராம் நாத் கோவிந்தை சந்தித்தனர்.
இவர்கள் அனைவரும் முசோரியில் உள்ள லால் பகதூர் சாஸ்திரி தேசிய நிர்வாக அகாடமியில் நடைபெறும் 120-வது பணிப்பயிற்சித் திட்டத்தில் கலந்து கொள்கின்றனர்.
தம்மை சந்தித்த குடிமைப் பணி அதிகாரிகள் இடையே உரையாற்றிய குடியரசுத் தலைவர், நாட்டின் முன்னேற்றத்திலும், பொருளாதார வளர்ச்சியிலும் அகில இந்திய சேவைகள் துறை முக்கிய பங்காற்றுவதாக கூறினார். நாட்டை கட்டமைப்பதில் இந்த சேவைகளின் பங்களிப்பை யாரும் சந்தேகிக்க முடியாது என்று அவர் தெரிவித்தார். அதே சமயம் நமது குடிமைப் பணிகள் நிலையான முன்னேற்றத்தை அடைந்துள்ளதா என்று உறுதி செய்து கொள்ள, நமக்கு நாமே சுய பரிசோதனை செய்து கொள்ள வேண்டியது அவசியம் என்று குடியரசுத் தலைவர் குறிப்பிட்டார்.
------
(Visitor Counter : 112
பிரதமர் அலுவலகம்
ஐ.நா சபைக்கு அமெரிக்காவின் நிரந்தர பிரதிநிதியும், தூதருமான திருமதி நிக்கி ஹேலி, பிரதமரைச் சந்தித்தார்
ஐ.நா. சபைக்கு அமெரிக்காவின் நிரந்தர பிரதிநிதியும், தூதருமான திருமதி நிக்கி ஹேலி, பிரதமர் திரு. மோடியை இன்று  சந்தித்தார்.
அதிபர் திரு. டிரம்பின் வாழ்த்துகளை தூதர் திருமதி ஹேலி பிரதமரிடம் தெரிவித்தார். அதிபர் திரு. டிரம்புக்கு தமது நல்வாழ்த்துகளைத் தெரிவிக்குமாறு அவரிடம் பிரதமர் கேட்டுக் கொண்டார். மேலும், ஏற்கனவே தங்களின் சந்திப்புகளையும், கலந்துரையாடல்களையும் அவர் நினைவுகூர்ந்தார்.
இந்தியா-அமெரிக்கா இடையேயான உறவுகள் குறிப்பாக, தளத்தகை மற்றும் பாதுகாப்பு துறைகளில் ஆழமாவதை தூதர் திருமதி. ஹேலி சுட்டிக்காட்டினார். பயங்கரவாத எதிர்ப்பு, பலதுறை அமைப்புகள் உட்பட இந்தியா-அமெரிக்கா இடையேயான ஒத்துழைப்பை விரிவாக்குவதற்கான வழிவகைகளை இரு தலைவர்களும் விவாதித்தனர். உலக அமைதிக்கும், வளத்திற்கும் முக்கிய அம்சமாக வலுவான இந்திய-அமெரிக்க ஒத்துழைப்பு தொடரும் என்ற நம்பிக்கையை அவர்கள் வெளிப்படுத்தினர்.
தெற்காசியா மற்றும் இந்திய – பசிபிக் பகுதிகளில் அதிபர் டிரம்பின் நடைமுறை உத்திகளை பாராட்டிய பிரதமர், கொரிய தீபகற்பத்தில் அணுஆயுத அழிப்புக்கு அவர் எடுத்துக் கொண்ட முன்முயற்சியையும் பாராட்டினார்.
------
(Visitor Counter : 81
பிரதமர் அலுவலகம்
இந்தியாவில் முதலீடுகளை ஊக்குவிப்பதற்கான உத்திகள் பற்றி விவாதிக்க பிரதமர் விரிவான ஆலோசனை
இந்தியாவுக்கு வெளிநாட்டு முதலீடுகளை ஈர்ப்பது, உள்நாட்டு முதலீடுகளை ஊக்குவிப்பது ஆகியவற்றுக்கான உத்திகள் குறித்து விவாதிக்க பிரதமர் திரு நரேந்திர மோடி இன்று விரிவான ஆலைசனைக் கூட்டம் நடத்தினார். கோவிட்-19 நோய்த் தொற்று பாதிப்பு சூழ்நிலையில் பொருளாதாரத்தை ஊக்குவிக்கும் நோக்கில் இந்த முயற்சிகள் எடுக்கப்படுகின்றன.
இப்போதுள்ள தொழிற்பேட்டை நிலங்கள், வளாகங்களில், வந்தவுடன் தொழில் தொடங்கும் வகையில் கட்டமைப்பு வசதிகளை உருவாக்க வேண்டும், அதற்குத் தேவையான நிதி உதவிகளுக்கு ஏற்பாடு செய்ய வேண்டும் என்றும் அந்த வகையில் ஒரு திட்டம் உருவாக்கப்பட வேண்டும் என்றும் கூட்டத்தில் யோசனைகள் முன்வைக்கப்பட்டன. தொழில் தொடங்க விரும்பும் முதலீட்டாளர்களுக்கு உறுதுணையாக இருந்து செயல்படும் ஆக்கபூர்வமான அணுகுமுறையுடன், அவர்களுக்குத் தேவையான உதவிகளை குறிப்பிட்ட கால வரம்புக்குள் மத்திய, மாநில அரசுகள் அளிக்கும் வகையில் நடவடிக்கைகள் எடுக்கப்பட வேண்டும் என்று பிரதமர் அறிவுறுத்தினார்.
வெளிநாட்டு முதலீடுகளை வேகமாக இந்தியாவுக்குக் கொண்டு வருவது மற்றும் உள்நாட்டுத் தொழில் துறைகளை ஊக்குவிப்பதற்கான உத்திகள் பற்றியும் கூட்டத்தில் விவாதிக்கப்பட்டது. முதலீடுகளை ஈர்ப்பதில் மாநிலங்கள் தங்களுக்கான திட்டங்களை உருவாக்குவதற்கு வழிகாட்டுவது குறித்தும் யோசனைகள் தெரிவிக்கப்பட்டன.
பல்வேறு அமைச்சகங்கள் சார்பில் மேற்கொள்ளப்பட்டுள்ள சீர்திருத்த முயற்சிகள் தடையின்றித் தொடர வேண்டும் என்றும், முதலீடுகளை ஊக்குவித்தல் மற்றும் தொழில் வளர்ச்சியின் வேகத்துக்குத் தடையாக இருக்கும் அம்சங்களை குறித்த கால வரம்புக்குள் நீக்குவதற்கான நடவடிக்கைகள் எடுக்கப்பட வேண்டும் என்றும் கூட்டத்தில் கலந்து கொண்டவர்கள் வலியுறுத்தினர்.
இந்தக் கூட்டத்தில் நிதியமைச்சர், உள்துறை அமைச்சர், வணிகம், தொழில் துறை அமைச்சர், நிதித்துறை இணை அமைச்சர் ஆகியோரும் மத்திய அரசின் மூத்த அதிகாரிகளும் கலந்து கொண்டனர்.
(
சுற்றுச்சூழல் மற்றும் வனத்துறை அமைச்சகம்
பயிர்க்கழிவுகள் எரிக்கப்படுவதை தடுப்பது தொடர்பாக காற்று தர மேலாண்மை ஆணையம் ஆய்வுக் கூட்டம்
பஞ்சாபில் பயிர்க்கழிவுகள் எரிக்கப்படுவதை தடுப்பது குறித்து தேசிய தலைநகர் பகுதி காற்று தர மேலாண்மை ஆணையம் ஆய்வுக் கூட்டத்தை நடத்தியது. இதில் பஞ்சாப் மாநில தலைமைச் செயலாளர் மற்றும் அம்மாநிலத்தில் உள்ள 22 மாவட்டங்களைச்சேர்ந்த அதிகாரிகள் பங்கேற்றனர். பதான் கோட் மாவட்டத்தில் மட்டும் பயிர்க்கழிவு தொடர்பான சம்பவங்கள் ஏதும் நடைபெறாததால் அந்த மாவட்டத்தில் இருந்து அதிகாரிகள் பங்கேற்கவில்லை. கடந்த சில நாட்களில் பஞ்சாபில் பயிர்க்கழிவுகளை எரிக்கப்படுவதால் காற்று மாசு அதிகரித்து இருப்பதை கருத்தில் கொண்டு இக்கூட்டம் நடத்தப்பட்டது.
அமிர்தசரஸ், ஜலந்தர், லூதியானா, பட்டியாலா உள்ளிட்ட 10 மாவட்டங்களில் இருந்து ஆயிரத்திற்கும் மேற்பட்ட பயிர்க்கழிவு எரிப்பு புகார்கள் வந்துள்ளன. இதுபோன்ற சம்பவங்களை தடுக்க சிறப்பு கவனம் செலுத்தி செயல் திட்டங்களை அமல்படுத்துமாறு கூட்டத்தில் அதிகாரிகளுக்கு அறிவுறுத்தப்பட்டது. பயிர்க்கழிவுகள் எரிக்கப்படுவதை தடுக்க உரிய நடவடிக்கை எடுக்கப்படுவதாகவும் வரும் நாட்களில் இது குறையும் என்றும் பஞ்சாப் மாநில அதிகாரிகள் உறுதியளித்தனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.48 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.48 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.67 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859396
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகனங்களின் உறுதித்தன்மையை தானியங்கி சோதனை நிலையங்கள் மூலம் மட்டுமே பரிசோதிப்பது குறித்த வரைவு அறிவிப்பு
வாகனங்களின் உறுதித்தன்மையை தானியங்கி சோதனை நிலையங்கள் மூலம் மட்டுமே பரிசோதிப்பது குறித்தும் தானியங்கி சோதனை நிலையங்களின் அங்கீகாரம், ஒழுங்குமுறை மற்றும் கட்டுப்பாடு குறித்தும் பொதுமக்களின் கருத்துகளை வரவேற்று சாலை போக்குவரத்து மற்றும் நெடுஞ்சாலை அமைச்சகத்தால் வரைவு அறிவிப்பு வெளியிடப்பட்டுள்ளது.
 01 ஏப்ரல் 2023 முதல் கனரக சரக்கு வாகனங்கள்/கனரக பயணிகள் மோட்டார் வாகனங்களுக்கும்
 நடுத்தர சரக்கு வாகனங்கள்/நடுத்தர பயணிகள் மோட்டார் வாகனங்கள் மற்றும் இலகுரக மோட்டார் வாகனங்கள் ஆகியவற்றுக்கு  01 ஜூன் 2024 முதல் நடைமுறைக்கு வரும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795364
----
(Visitor Counter : 135
ரசாயனம் மற்றும் உரங்கள் அமைச்சகம்
இந்தியாவின் ராஷ்ட்ரிய ரசாயனம் மற்றும் உர நிறுவனம், ஜெர்மனியின் கே பிளஸ் எஸ் மிடில் ஈஸ்ட் நிறுவனம் ஆகியவற்றுக்கு இடையேயான புரிந்துணர்வு ஒப்பந்தத்துக்கு டாக்டர் மன்சுக் மாண்டவியா பாராட்டு
இந்தியாவின் ராஷ்ட்ரிய ரசாயனம் மற்றும் உர நிறுவனம், ஜெர்மனியின் கே பிளஸ் எஸ் மினரல்ஸ் அண்ட் அக்ரிகல்ச்சர் நிறுவனத்தின் உபநிறுவனமான கே பிளஸ் எஸ் மிடில் ஈஸ்ட் நிறுவனம் ஆகியவற்றுக்கு இடையே கையெழுத்தான புரிந்துணர்வு ஒப்பந்தத்துக்கு மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா பாராட்டு தெரிவித்துள்ளார். இந்த ஒப்பந்தம் கடந்த 6-ந் தேதி கையெழுத்தானது. கலப்பு உரங்களின் பல்வேறு நிலையிலான உள்நாட்டு உற்பத்தியை ஊக்குவிக்கவும், விவசாய சமுதாயத்தினருக்கு எம்ஓபி உரம் கிடைப்பதை மேம்படுத்தவும் இந்த புரிந்துணர்வு ஒப்பந்தம் வகைசெய்கிறது. மத்திய ரசாயனம் மற்றும் உரத்துறை அமைச்சர் திரு பகவந்த் குபா உடனிருந்தார்.
விவசாயிகளுக்கு உரம் தடையின்றி கிடைப்பதை உறுதிசெய்யும் வகையில் உள்நாட்டு உர உற்பத்தியை மத்திய அரசு ஊக்குவித்து வருகிறது. உர உற்பத்தியில் சிறந்து விளங்கும் நாடுகளுடன் நீண்டகால நட்புறவுக்கு இது வழிவகை செய்கிறது. உரம் மற்றும் மூலப்பொருட்களை இறக்குமதி செய்வதை நம்பியிருக்கும் இந்தியா, உள்நாட்டிலேயே அவற்றை உற்பத்தி செய்வதன் மூலம் உரங்கள் தட்டுப்பாடின்றி கிடைக்கவும், நிலையான விலையை பராமரிக்கவும் இது உதவும்.
இந்த புரிந்துணர்வு ஒப்பந்தத்தின் ஒரு பகுதியாக கே பிளஸ் எஸ் நிறுவனம் ஆண்டுக்கு 1 லட்சத்து 5 ஆயிரம் மெட்ரிக்டன் பொட்டாஷ் உரங்களை 2022 முதல் 2025 வரை இந்தியாவுக்கு சப்ளை செய்யும்.
புவி அறிவியல் அமைச்சகம்
2018-க்கான தென்மேற்கு பருவமழை காலத்திற்கு மழைப் பொழிவு பற்றிய நீண்டகால முன்னறிவிப்பு
2018-க்கான தென்மேற்கு பருவமழை காலத்தின் மழைப் பொழிவு பற்றிய முன்னறிவிப்பு விவரம்.
அ) பருவமழை காலத்தில் மழைப்பொழிவு அளவைப் பொறுத்தவரை நீண்டகால சராசரி ஐந்து சதவீத ஏற்ற இறக்கத்துடன் 97 சதவீதமாக இருக்கக்கூடும். 1951 – 2000 காலக்கட்டத்தில் நாட்டின் பருவகால மழைப் பொழிவு நீண்டகால சராசரி அளவு 89 செ.மீ. ஆகும்.
ஆ) தற்போதைய முன்னறிவிப்பும்கூட, இயல்பான பருவகால மழைப்பொழிவில் அதிகபட்சத்தையும், இந்த பருவகாலத்தில் குறைந்தபட்ச மழைப் பொழிவையும் தெரிவிக்கிறது. .
இரண்டாம்கட்ட முன்னறிவிப்பின் ஒரு பகுதியை தற்காலப்படுத்தி, 2018 ஜூன் தொடக்கத்தில் இந்திய வானிலை ஆய்வு மையம் வெளியிடும். இந்த தற்காலப்படுத்திய முன்னறிவிப்போடு, மாதாந்திர  மழைப் பொழிவு முன்னறிவிப்புகளும், ஒட்டுமொத்த மற்றும் பருவகால  மழைப் பொழிவு முன்னறிவிப்பும் இந்தியாவின் நான்கு புவியியல் சார்ந்த பகுதிகளுக்கு தனியாக வெளியிடப்படும்.
மேலும் விவரங்களுக்கு www.pib.nic.in என்ற இணையதளத்தை காணவும்.
============
(Visitor Counter : 136
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.29 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1829947
PIB Headquarters
ஜிஎஸ்டி மற்றும் மத்திய கலால் வரி அலுவலருக்குக் குடியரசுத் தலைவர் விருது
மத்திய நேரடி வரிகள் வாரியம் மற்றும் சுங்கத்துறை அதிகாரிகளின் சிறப்புமிக்க சேவைக்காக, குடியரசுத் தலைவர் பதக்கங்களுக்கும், சான்றிதழ்களுக்கும் அவர்கள் பரிசீலிக்கப்படுகிறார்கள்.
இந்தத் துறையின் சம்பந்தப்பட்ட பிரிவுகளில் குறையில்லாத, சிறப்புமிக்க செயல்பாடு அடிப்படையில் இந்த அதிகாரிகள் தெரிவு செய்யப்படுகிறார்கள்.
இந்த வகையில், இந்த ஆண்டு சிறப்புமிக்க சேவை புரிந்தமைக்காகக் குடியரசுத் தலைவர் பதக்கம் மற்றும் சான்றிதழ் பெற தமிழ்நாடு-புதுச்சேரி மண்டல ஜிஎஸ்டி, மத்திய கலால் வரி முதன்மைத் தலைமை ஆணையர் அலுவலகக் கண்காணிப்பாளர் திருமதி வி.ஸ்ரீதேவி தெரிவு செய்யப்பட்டுள்ளார்.
இவர், ஜிஎஸ்டி, மத்திய கலால் வரி, கணினி போன்ற பல்வேறு தலைப்புகளில் முறையான பயிற்சியாளராக இருப்பவர். வரி ஏய்ப்பு எதிர்ப்புப் பணி, பில் வர்த்தக வழக்குகள் பதிவு ஆகியவற்றில் சாதனை படைத்துள்ள இவர், ஜிஎஸ்டி, மத்திய கலால்வரி ஆகியவற்றின் மூலம் 100 கோடிக்கும் அதிகமாக வசூலித்தவர். ஜிஎஸ்டி அறிமுகம் செய்யப்பட்ட போது, அதுகுறித்து தூர்தர்ஷன், எஃப்எம் வானொலி, யூடியூப் அலைவரிசை ஆகியவற்றில் தமிழில் விளக்கமளித்து, துறையின் முகமாக விளங்கியவர். ஜிஎஸ்டியில் வர்த்தகம் செய்வதற்கு மிகச்சிறந்த பயிற்சியாளராகவும் திகழ்ந்தவர்.
இந்தியாவின் 71-வது குடியரசு தினத்தைக் குறிக்கும் வகையிலான, இந்த விருது பின்னர் ஸ்ரீதேவிக்கு வழங்கப்படும் என்று சென்னையில் உள்ள ஜிஎஸ்டி மற்றும் மத்திய கலால் துறையின் முதன்மைத் தலைமை ஆணையர் அலுவலக செய்திக்குறிப்பில் கூறப்பட்டுள்ளது.
ஜல்சக்தி அமைச்சகம்
ஜல் ஜீவன் இயக்கம்: மற்றவர்களை விட சிறப்பாக பணிகளை முடிக்க மாநிலங்கள் தங்களுக்குள் போட்டியிடுகின்றன
ஆகஸ்ட் 2019 இல் தொடங்கப்பட்ட ஜல் ஜீவன் இயக்கம், 2019-20ஆம் ஆண்டில் அமல்படுத்தப்பட்ட 7 மாதங்களில், சுமார் 85 லட்சம் கிராமப்புறக் குடும்பங்களுக்கு குழாய் இணைப்புகள் வழங்கப்பட்டன. மேலும், கோவிட்-19 தொற்றுநோய்களுக்கு மத்தியில், முதல் ஊரடங்கிற்கு முன்னரே, 2020-21ஆம் ஆண்டில் இதுவரை சுமார் 55 லட்சம் குழாய் இணைப்புகள் வழங்கப்பட்டுள்ளன. இப்படியாக, தினமும் சுமார் 1 லட்சம் வீடுகளுக்கு குழாய் இணைப்புகள் வழங்கப்படுகின்றன.
இன்றைய நிலவரப்படி, பீகார், தெலுங்கானா, மகாராஷ்டிரா, ஹரியானா, குஜராத், இமாச்சல பிரதேசம் மற்றும் மிசோரம் ஆகிய 7 மாநிலங்கள் தங்களுக்கு நிர்ணயிக்கப்பட்ட வீட்டு குழாய் இணைப்புகள் இலக்கில் 10 சதவீதத்திற்கும் அதிகமானவற்றை அடைந்துள்ளன. தமிழ்நாடு, கர்நாடகா, ஒடிசா, மணிப்பூர் போன்ற மாநிலங்களும் இதே காலகட்டத்தில் நல்ல முன்னேற்றத்தைக் காட்டியுள்ளன.
நாட்டில் உள்ள 18.93 கோடி கிராமப்புற வீடுகளில், 4.60 கோடி  குடும்பங்களுக்கு ஏற்கனவே குழாய் இணைப்புகள் வழங்கப்பட்டுள்ளன. அனைத்து குழாய் இணைப்புகளின் செயல்பாட்டை உறுதிசெய்யும் போது மீதமுள்ள 14.33 கோடி குடும்பங்களுக்கான இணைப்பையும் காலவரையறைக்கு உட்படுத்துவதே இதன் நோக்கம்.
2020-21இல் ஜல் ஜீவன் இயக்கத்தைச் செயல்படுத்த 23,500 கோடி ரூபாய் நிதி ஒதுக்கப்பட்டுள்ளது. மேலும், 15 வது நிதிஆணையத்தில் 50 சதவீத கிராமப்புற உள்ளாட்சி அமைப்புகளுக்கு வழங்கப்படுகிறது, அதாவது 30,375 கோடி ரூபாய் நீர்வழங்கல் மற்றும் சுகாதாரத்திற்காக ஒதுக்கப்பட்டுள்ளது. இந்தத் தொகையில் 50 சதவீதம் ஏற்கனவே மாநிலங்களுக்கு வழங்கப்பட்டுள்ளது.
பல்வேறு மாநிலங்கள் / யூனியன் பிரதேசங்கள் 2024க்கு முன்னர் இந்த இயக்கத்தின் இலக்கை அடைய உறுதியளித்துள்ளன. பீகார், கோவா, புதுச்சேரி மற்றும் தெலுங்கானா ஆகியவை முழுமையான இணைப்பை முடிக்கத் திட்டமிட்டுள்ளன; இதேபோல் 2022ஆம் ஆண்டில் குஜராத், ஹரியானா, இமாச்சலப்பிரதேசம், ஜம்மு-காஷ்மீர், லடாக், மேகாலயா, பஞ்சாப், சிக்கிம் மற்றும் உத்தரப்பிரதேச 100 சதவீத இணைப்பை வழங்கி முடிக்கத் திட்டமிட்டுள்ளன. அதே போல அருணாச்சலப் பிரதேசம், சத்தீஸ்கர், கர்நாடகா, மத்தியப் பிரதேசம், மணிப்பூர், மிசோரம், நாகாலாந்து மற்றும் திரிபுரா ஆகியவை 2023ஆம் ஆண்டில் முழு இணைப்பை முடிக்கத் திட்டமிட்டுள்ள நிலையில், ஆந்திரா, அசாம், ஜார்கண்ட், கேரளா, மகாராஷ்டிரா, ஒடிசா, ராஜஸ்தான், தமிழ்நாடு, உத்தரகண்ட், மேற்கு வங்கம் போன்ற மாநிலங்கள் 2024க்குள் முடிக்கத் திட்டமிட்டுள்ளன.
(Visitor Counter : 188
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா தொற்று: ஐந்து நாட்களில் நான்காவது முறையாக அன்றாட பாதிப்புகளை விட குணமடைபவர்களின் எண்ணிக்கை உயர்வு
நாடு தழுவிய தடுப்பூசி திட்டத்தில் மூன்றாவது கட்டம் தொடங்கப்பட்டுள்ளதை அடுத்து, நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 18 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 26,02,435 முகாம்களில் 18,04,57,579 தடுப்பூசிகள் நாடு முழுவதும் செலுத்தப்பட்டுள்ளன. இவற்றில், 96,27,650 சுகாதாரப் பணியாளர்கள் , 66,22,040 சுகாதாரப் பணியாளர்கள் , 1,43,65,871 முன்கள பணியாளர்கள் , 81,49,613 முன்கள பணியாளர்கள் , 18-45 வயது வரையில் 42,58,756 பேர் , 45-60 வயதில் 5,68,05,772 நபர்கள்  மற்றும் 87,56,313 நபர்கள் , 60 வயதிற்கு மேற்பட்டவர்களில் 5,43,17,646 பேர்  மற்றும் 1,75,53,918 பயனாளிகள்  ஆகியோர் அடங்குவர்.
நாட்டில் இதுவரை செலுத்தப்பட்டுள்ள மொத்த தடுப்பூசிகளில் 66.73%, 10 மாநிலங்களில் வழங்கப்பட்டுள்ளது.
18-44 வயதிற்குட்பட்ட பிரிவில் கடந்த 24 மணி நேரத்தில் 3,28,216 பயனாளிகளும், 32 மாநிலங்கள் மற்றும் யூனியன் பிரதேசங்களில் இதுவரை மொத்தம் 42,58,756 பயனாளிகளும் தடுப்பூசியைப் போட்டுக் கொண்டுள்ளனர். தமிழகத்தில் 28,241 பேர் இதுவரை பயனடைந்துள்ளனர்.
கடந்த 24 மணிநேரத்தில் சுமார் 11 லட்சம் தடுப்பூசிகள் போடப்பட்டுள்ளன.
கொவிட் தொற்றிலிருந்து நம் நாட்டில் இதுவரை குணமடைந்தவர்களின் எண்ணிக்கை மொத்தம் 2,04,32,898 ஆக அதிகரித்துள்ளது. தேசிய அளவில் கொவிட் தொற்றிலிருந்து குணமடைவோர் வீதம் 83.83 சதவீதமாக உள்ளது.
கடந்த 24 மணி நேரத்தில் 3,53,299 பேர் குணமடைந்துள்ளனர். இதன் மூலம் கடந்த ஐந்து நாட்களில் நான்காவது முறையாக அன்றாட புதிய பாதிப்புகளை விட குணமடைந்தவர்களின் எண்ணிக்கை அதிகரித்து வருகிறது.
புதிதாக குணமடைந்தவர்களில் 70.49 சதவீதத்தினர், 10 மாநிலங்களைச் சேர்ந்தவர்கள்.
இந்தியாவில் தற்போது சிகிச்சை பெறுவோரின் எண்ணிக்கை 36,73,802 ஆக இன்று சரிந்துள்ளது. இது நாட்டின் மொத்த பாதிப்பில் 15.07% ஆகும்.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 31,091 குறைந்துள்ளது.
தற்போதைய பாதிப்புகளில் 77.26%, 11 மாநிலங்களில் பதிவாகியுள்ளது.
கொவிட்-19 பெருந்தொற்றுக்கு எதிரான போராட்டத்தில் இந்தியாவிற்கு ஆதரவளிக்கும் வகையில், சர்வதேச சமூகம் அளித்துவரும் உதவிகளில், தங்களது உள்கட்டமைப்பை மேம்படுத்திக் கொள்வதற்காக மாநிலங்களுக்கும், யூனியன் பிரதேசங்களுக்கும், இதுவரை 10,796 பிராணவாயு செறிவூட்டிகள், 12,269 பிராணவாயு சிலிண்டர்கள், 19 பிராணவாயு உற்பத்திக் கருவிகள், 6,497 செயற்கை சுவாசக் கருவிகள் மற்றும் சுமார் 4.2 லட்சம் ரெம்டெசிவிர் குப்பிகளை மத்திய அரசு விநியோகித்துள்ளது.
கடந்த 24 மணி நேரத்தில் 3,26,098 புதிய பாதிப்புகள் நாட்டில் பதிவாகியுள்ளது. இதில் 74.85%, 10 மாநிலங்களில் ஏற்பட்டுள்ளது.
அதிகபட்சமாக கர்நாடகாவில் 41,779 பேரும், அதைத்தொடர்ந்து மகாராஷ்டிராவில் 39,923 பேரும், கேரளாவில் 34,694 பேரும் புதிதாகத் தொற்றுக்கு ஆளாகியுள்ளனர்.
தேசிய உயிரிழப்பு வீதம், இந்தியாவில் தற்போது 1.09 சதவீதமாக உள்ளது.
கடந்த 24 மணி நேரத்தில் 3,890 உயிரிழப்புகள் ஏற்பட்டுள்ளன. உயிரிழந்தவர்களில் 72.19 சதவீதத்தினர், 10 மாநிலங்களைச் சேர்ந்தவர்கள். அதிகபட்சமாக மகாராஷ்டிராவில் 695 பேரும், அதைத்தொடர்ந்து கர்நாடகாவில் 373 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718764
சிறப்பு சேவைகள் மற்றும் கட்டுரைகள்
40-வது நிறுவன தினத்தை நபார்டு கொண்டாடியது
தேசிய வேளாண் மற்றும் ஊரக வளர்ச்சி வங்கியின்  40-வது நிறுவன தின நிகழ்ச்சியில் காணொலி மூலம் உரையாற்றிய தமிழக அரசின் தலைமை செயலாளர் டாக்டர் வி இறையன்பு, 2021 நிதியாண்டில் நபார்டின் பங்களிப்பான ரூ 27,135 கோடி குறித்து பாராட்டு தெரிவித்ததோடு, நடப்பாண்டுக்கு உறுதி அளிக்கப்பட்டுள்ள ரூ 40,000 கோடி குறித்து மகிழ்ச்சி தெரிவித்தார்.
வேலைவாய்ப்புகளை உருவாக்குவதும், பல்வேறு பங்குதாரர்களிடையே ஒருங்கிணைப்பை உருவாக்குவதும் தான் தற்போதைய தேவை என்று தமிழ்நாடு தொழில் முதலீட்டு நிறுவனத்தின்  தலைவர் மற்றும் நிர்வாக இயக்குநர் திரு ஹன்ஸ்ராஜ் வர்மா கூறினார்.
தனது நடவடிக்கைகளை நபார்டு விரிவுபடுத்தியுள்ளதாகவும், ஊரக உள்கட்டமைப்பு வளர்ச்சி நிதி மற்றும் நபார்டு உள்கட்டமைப்பு வளர்ச்சி உதவி ஆகியவற்றின் கீழ் மாநிலத்தின் ஊரக உள்கட்டமைப்பை வலுப்படுத்துவதற்கான நிதி உதவியை குறிப்பிடத்தகுந்த அளவு உயர்த்தியுள்ளதாகவும் நபார்டு தமிழ்நாடு மண்டல அலுவலகத்தின் தலைமை பொது மேலாளர் திரு எஸ் செல்வராஜ் தெரிவித்தார்.
விவசாயிகள் மீது சிறப்பு கவனம், வங்கி கடனை உயர்த்துதல், ஊரக உள்கட்டமைப்பை வலுப்படுத்துதல் ஆகியவற்றில் கடந்த 40 ஆண்டுகளில் நபார்டு செய்துள்ள சாதனைகள் குறித்து நிகழ்ச்சியில் விளக்கப்பட்டது.
நபார்டின் மாவட்ட வளர்ச்சி அலுவலர்கள் மாவட்ட அளவில் உருவாக்கியுள்ள தக்கம் குறித்து ரிசர்வ் வங்கி தலைமை பொது மேலாளர் திரு சுமன் ரே எடுத்துரைத்தார்.
பாரத ஸ்டேட் வங்கி, இந்தியன் வங்கி, தமிழ்நாடு கிராம வங்கி, புதுவை பாரதியார் கிராம வங்கி, தமிழ்நாடு மாநில தலைமை கூட்டுறவு வங்கி, ஈரோடு மாவட்ட மத்திய கூட்டுறவு வங்கி மற்றும் புதுக்கோட்டை மாவட்ட மத்திய கூட்டுறவு வங்கி ஆகியவை அவர்களது செயல்பாடுகளுக்காக நபார்டின் 40-வது நிறுவன தின நிகழ்ச்சியில் கவுரவிக்கப்பட்டன.
ஒருங்கிணைந்த வளர்ச்சிக்காக இந்தியன் வங்கி செயல் இயக்குநர் திரு இம்ரான் அமின் சித்திக்கின் முன்னிலையில் நபார்டு மற்றும் இந்தியன் வங்கிக்கிடையே புரிந்துணர்வு ஒப்பந்தம் ஒன்று கையெழுத்தானது. மாநிலத்தின் வளர்ச்சியில் இந்தியன் வங்கியின் பங்களிப்பு குறித்து அவர் விளக்கினார்.
கடற்பாசி விவசாயம் குறித்து நபார்டு தயாரித்த வங்கி திட்டம் ஒன்று நிகழ்ச்சியின் போது வெளியிடப்பட்டது.
வணிகம் மற்றும் தொழில்துறை அமைச்சகம்
இந்தியா-பிரிட்டன் இடையே தடையில்லா வர்த்தக ஒப்பந்தத்தின் 10-வது சுற்று பேச்சுவார்த்தை: கூட்டறிக்கை வெளியீடு
இந்தியா-பிரிட்டன் இடையே தடையில்லா வர்த்தக ஒப்பந்தத்தின்
10-வது சுற்று பேச்சுவார்த்தை 2023, ஜூன் 9 அன்று நிறைவடைந்தது.
முந்தைய சுற்று பேச்சுவார்த்தை போலவே இதுவும் காணொலி மற்றும் நேரடியாக நடைபெற்றது. பிரிட்டனைச் சேர்ந்த அதிகாரிகளில் பலர் பேச்சுவார்த்தைக்காக புதுதில்லி வந்தனர். மற்றவர்கள் காணொலிக் காட்சி மூலம் பங்கேற்றனர்.
10 கொள்கைகள் தொடர்பாக 50-க்கும் அதிகமான தனித்தனி அமர்வுகளில் நுட்பமான விவாதங்கள் நடைபெற்றன. இவற்றில் நகல் ஒப்பந்த அறிக்கை பற்றிய விரிவான விவாதமும் அடங்கும்.
11-வது சுற்று பேச்சுவார்த்தை வரவிருக்கும் மாதத்தில் நடைபெற உள்ளது.